«Ինտերֆաքս»-ի հաղորդմամբ՝ կրակ բացած անձը ձեռնարկության նախկին տնօրեն Իլյա Աբերյարովն է, որի հետ այժմ բանակցություններ են տարվում: Ըստ նախնական տեղեկությունների, զինված անձը «Մենշեւիկ» հրուշակեղենի գործարանի ղեկավարի հետ գույքային վեճ է ունեցել, ինչից հետո հանել է իր մոտ եղած զենքը եւ մի քանի կրակոցներ արձակել: Կրակոցների հետեւանքով սպանվել է անվտանգության աշխատակիցը, վիրավորվել երկու անձ, որոնց ինքնությունը դեռ հայտնի չէ: Զինված անձը բարիկադվել է գործարանի շենքում եւ իրավապահներին թույլ չի տալիս ներս մտնել: «Նա զինված է հրացանով», - հավելել է աղբյուրը: